Eagle Eye 2:30 P.M. – บล.เออีซี
MARKET  MONITOR สรุปภาพตลาดในช่วงเช้า:  ดัชนี SET ภาคเช …
29 มี.ค. 2561

MARKET  MONITOR
สรุปภาพตลาดในช่วงเช้า:  ดัชนี SET ภาคเช้าเปิดตลาดทรงตัวปรับลดลงเพียง 1จุด ก่อนเจอแรงขายใส่กดดันตลาดปรับตัวลงแรงกว่า 9 จุด ลงไปทำดัชนีต่ำสุดที่ 1,774.67 จุด จากนั้นดีดตัวสู้และปิดครึ่งวันเช้าที่ระดับดัชนี 1,778.76 จุด ปรับลดลง 6.23 จุด ด้วยมูลค่าซื้อขายราว 3.4 หมื่นล้านบาท ภาพรวมการแกว่งตัวของดัชนี SET ยังเป็นลักษณะ Sideway ออกข้างต่อไป โดยมีกลุ่มพลังงาน(ENERG) และกลุ่มธนาคาร(BANK) ที่กดดันตลาด ปรับตัวลดลงและยืนเทรดแดนลบตลอดภาคเช้า
มุมมองตลาดช่วงบ่าย: ดัชนี SET ปรับลดลง 6.23 จุด ปิดภาคเช้าที่ระดับดัชนี 1,778.76 จุด ทั้งนี้ SET ยังคงซึมลงต่อเนื่อง อย่างไรก็ดี ภาพรวมตลาดดัชนี SET ยังคงมีลักษณะการแกว่งตัว Sideway อยู่ในกรอบ 1,760-1,820 จุด อยู่ สนับสุนนมุมมองด้วยปัจจัยทางเทคนิคที่ยังไม่พบสัญญาณที่ชัดเจนของภาวะ Bullish เช่นกัน
โดยในกราฟ 120 นาที สัญญาณทางเทคนิคจาก ADX ยังคงแกว่งตัวบริเวณ 20% ชี้ถึงยังไม่มีแนวโน้มที่ชัดเจน เช่นเดียวกับ MACD ที่แม้พลิกกลับต่ำกว่า Signal Line แต่ยังคงเลี้ยงตัวบริเวณค่าศูนย์ ปัจจัยข้างต้น ทำให้เรามีมุมมองต่อ SET ช่วงบ่าย น่าจะแกว่งตัว Sideway ออกข้างต่อไป โดยมองกรอบ 1,775-1,810 จุด เป็นกรอบการแกว่งตัวของดัชนีช่วงบ่าย นักลงทุนระยะกลาง แนะนำถือเงินสดต่อ รอสัญญาณแนวโน้มขาขึ้นกลับมาชัดเจนอีกครั้ง
กลยุทธ์ในช่วงบ่าย:  นักเก็งกำไรระยะสั้น กรณีมีหุ้น หลังดัชนีลงมาแนวรับ 1,775 จุด (Closed Gap) ถือต่อคาดหวังแนวต้าน 1,810 จุด กรณีไม่มีหุ้น ซื้อ ด้วยกลยุทธ์ซื้อแนวรับ-ขายแนวต้าน โดยมีแนวรับบริเวณ 1,775 จุด ทั้งนี้ Stop Loss หากดัชนีปิดหลุด 1,760 จุด
Point of View
ลุ้นรีบาวด์ต่อ! Shining Stock บ่ายนี้ เลือก MINT หลังจากราคาพักตัวลงมาต่อเนื่อง  ล่าสุดเช้านี้ยืนบวก Outperform ตลาด กราฟรายวัน ส่งสัญญาณฟื้นตัว ทั้งจากแรงส่งจาก Bullish Divergence การกลับทิศทางของแนวโน้มลงเป็นขึ้น จาก Modifified Stochastic ขณะเดียวกัน MACD พลิกกลับยืนเหนือเส้น Signal  ปัจจัยข้างต้นทำให้เรามองว่า MINT มีโอกาสรีบาวด์ต่อในช่วงบ่าย ทั้งนี้คาดหวังการขึ้นทดสอบแนวต้านที่ 41.75 บาท โดยหุ้นมีแนวรับบริเวณ 37.75 บาท อย่างไรก็ดี หากหลุด 36.75 บาท ให้ Cut Loss  ออกก่อน